Nettideittailu on nykyään suosituin tapa löytää kumppani.
**Nettideittailu** on tietokoneilla, internetissä, sähköpostilla, matkapuhelimella ja älypuhelimen sovellusohjelmalla tapahtuvaa viestienvaihtoa ja tapaamista. Nettideittikumppaneita etsitään sosiaalisen median sivustoilta tai ilmaisilta ja maksullisilta nettitreffisivustoilta. Deittisivustoille luodaan tiedoin ja kuvin profiili, jonka tietoja vertaamalla tietokoneohjelma hakee soveltuvaa kumppania. Löydettyjen kumppaniehdokkaisiin voi ottaa viestillä yhteyttä.

Nettideittailun suosio ja tavat
-------------------------------

Kumppani löytyy nykyään useimmiten nettideittailun kautta. Toiseksi suosituin tapa on tavata kumppani baarissa tai ravintolassa. Joskus harvemmin kumppanin voi löytää myös ystävien tai työtovereiden kautta.
Suomalainen IRC-Galleria sai suuren suosion jo 2000-luvun alussa, kun Facebookia ei vielä ollut. Tutkimukseen osallistuneista nuorista kumppanin oli löytänyt deittipalveluista 9,8 % ja sosiaalisesta mediasta 5,8 %. Vuosina 2005–2012 jo kolmannes yhdysvaltalaisista aviopareista oli tavannut toisensa netissä. Näistä 45 % löysi kumppanin deittipalvelun kautta. Kumppanin muualta netistä löysi 55 %.

Tutkimukset  osoittavat, että nettideittailupalveluiden käytössä on huomattavaa vaihtelua eri ikäryhmien välillä Suomessa. Erityisesti 18–24-vuotiaat nuoret aikuiset muodostavat noin 25,01 % online-deittipalvelujen käyttäjistä. Sen sijaan 25–34-vuotiaiden ikäryhmä osoittaa suurempaa sitoutumista, edustaen lähes 48,74 % käyttäjäkunnasta. Mielenkiintoista on, että myös 45–54-vuotiaiden ikäryhmässä on huomattavaa osallistumista, sillä 23,99 % online-deittipalvelujen käyttäjistä kuuluu tähän ryhmään. Yli 55-vuotiaat ovat kuitenkin vähemmän taipuvaisia käyttämään nettideittailualustoja, ja heidän osuutensa on alle 1 %. Nämä tiedot viittaavat siihen, että vaikka nettideittailu on pääasiassa nuorempien suosiossa, sen viehätys ulottuu laajemmalle ikäryhmälle.

Palvelusivustoissa monet aloittavat nettideittailun usean kumppanin kanssa ja suhteen tiivistyessä siirtyvät deittaamaan vain yhtä kumppania. Toimintaa varten on luotu etikettejäkin. Sokerideittailu on molempia osapuolia hyödyttävä suhde.

Deittihuijarit ja rikollisuus
-----------------------------

Nettideittailun varjopuolena muun muassa kaupallisilla sivustoilla ja sähköpostein mainostaen deittailijoita on vaanimassa paljon nettihuijareita ansaintatarkoituksessa. Huijarit luovat profiilisivuja vetovoimaisin valokuvin. Huijarien kirjeitä nimitetään myös nigerialaiskirjeiksi romanssihuijauksissa. Esimerkiksi Venäjällä, Ghanassa ja Malesiassa tästä osasta huijauksia on tullut jopa satoja miljoonia tuottava rikollisuuden ala.
Marin tasavallan Yoshkar-Olassa on suurimpana elinkeinona jopa nettihuijaus. Moldovan Chișinăussa luotuna on yleinen The Bat! -toimisto-ohjelma, jolla pystyy käsittelemään runsaita määriä eri sähköpostitilejä. Sähköpostit yleensä edelleen lähetetään esimerkiksi tietokoneen satelliittiyhteydestä eri maissa toimivien palvelinten kautta.

Huijatulla on mahdollisuus ilmoittaa huijarit niistä varoittaviin sivustoihin kuvineen ja kertomuksineen.

Vuonna 2015 Isossa-Britanniassa tilastoitiin 400 rikosta, joihin liittyi Tinder-mobiilideittisovellus. Näiden joukossa oli esimerkiksi raiskaus, lapsen seksuaalinen hyväksikäyttö ja murhan yritys. Yleensä rikosilmoitukset koskivat väkivalta- tai seksuaalirikoksia. Vuonna 2016 israelilainen Tinder-huijari sai kahden vuoden ehdottoman tuomion yhteensä noin 200 000 euron kavalluksesta, jonka uhreiksi oli joutunut kolme eri suomalaisnaista. Internetissä on lukuisia suomenkielisiäkin huijaussivustoja, joiden maksullisiin viesteihin vastaa robotti tai iso joukko henkilökuntaa. Sivustot perustuvat suurelta osin tekaistuihin valeprofiileihin.

Lähteet
-------

1. ↑  Hupaisa historia: Tällaista nettideittailu oli ennen (Blogikirjoitus) E-kontakti.fi. Viitattu 17.11.2017.
2. ↑  Vinkkejä nettideittailuun - älä paljasta heti ihan kaikkea *Terve.fi*. Viitattu 17.11.2017.
3. ↑  Deitit vertailussa Deittisivut.fi. Viitattu 17.11.2017.
4. ↑  Tämä on sittenkin yleisin tapa tavata kumppani *Me Naiset*. Viitattu 17.11.2017.
5. ↑  Marital satisfaction and break-ups differ across on-line and off-line meeting venues (PDF) Pnas. Viitattu 17.11.2017. (englanniksi)
6. ↑  Jo kolmannes yhdysvaltalaisista aviopareista on tavannut toisensa netissä *Yle uutiset*. Viitattu 17.11.2017.
7. ↑  Chris Pleines: Tutkimukset Suomen Nettideittailun Markkinoista 2024 - DatingScout *www.datingscout.fi*. Viitattu 4.3.2024.
8. ↑  Nettideittailun etiketti HappyPancake. Viitattu 17.11.2017.
9. ↑  Ultrascan Advanced Global Investigations (PDF) Ultrascan AGI. Viitattu 18.11.2017. (englanniksi)
10. ↑  Varo tuplajymäytystä deittipalstalla – näin nettihuijari iskee Ilta-Sanomat. Viitattu 17.11.2017.
11. ↑  Russian dating scammers Allrussian.com. Viitattu 17.11.2017. (englanniksi)
12. ↑  voi olla petollinen Huijauksen monet muodot, Nettirakas voi olla petollinen Poliisi.fi. Viitattu 17.11.2017.
13. ↑  Nettihuijauksia ulkoministeriön tietoon (Tiedote 123/2009) Ulkoasiainministeriö. Viitattu 17.11.2017.
14. 1 2  Russian Bride-Scam (Forum) Anti-scam.de. Viitattu 17.11.2017. (englanniksi)
15. ↑  Article about Yoshkar Ola scammers Romance Scam. Viitattu 17.11.2017. (englanniksi)
16. ↑  A Group Of 15 Scammers From Yoshkar-Ola, Mari-El Republic Convicted Of Fraud Russian Dating Scams. Viitattu 17.11.2017. (englanniksi)
17. ↑  The Bat! The Best Secure Email Client Software. Certified for Windows 10 Ritlabs. Viitattu 17.11.2017. (englanniksi)
18. ↑  How to set up Free Email Forwarding Namecheap. Viitattu 17.11.2017. (englanniksi)
19. ↑  Protect yourself from dating scammers DatingScams.  Arkistoitu 1.12.2017. Viitattu 19.11.2017. (englanniksi)
20. ↑  Rikoksissa yhä useammin yhteys deittisovelluksiin - katso vinkit miten selvitä ongelmista Deittisivut.fi. Viitattu 17.11.2017. [vanhentunut linkki]
21. ↑  Tinder huijarin tarina Sutinat.fi.  Arkistoitu 1.8.2021. Viitattu 01.08.2021.
22. ↑  Näin tunnistat huijaussivustot deittipalstoilla Deittisivut.fi.  Arkistoitu 1.12.2017. Viitattu 17.11.2017.

Aiheesta muualla
----------------

* Kuvia tai muita tiedostoja aiheesta **Nettideittailu** Wikimedia Commonsissa

* Tammisalo, Osmo: Parinvalinnasta ja nettideittailusta. *Ihmisluontoa etsimässä* 29.9.2022.